RBF พุ่งกระฉูด 10% นิวไฮตั้งแต่เข้าตลาดฯ คาดเก็งฯงบ Q1 สดใส-ลุ้นเข้า SET100 รอบใหม่!
RBF พุ่งกระฉูด 10% นิวไฮตั้งแต่เข้าตลาดฯ คาดเก็งฯงบ Q1 สดใส-ลุ้นเข้า SET100 รอบใหม่!
RBF พุ่งกระฉูด 10% นิวไฮตั้งแต่เข้าตลาดฯ คาดเก็งฯงบ Q1 สดใส-ลุ้นเข้า SET100 รอบใหม่!
11 พ.ค. 2563

ผู้สื่อข่าวรายงานว่า บริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF ณ เวลา 15.11 น. อยู่ที่ระดับ 5.40 บาท บวก 0.52 บาท หรือ 10.66% ด้วยมูลค่าซื้อขาย 221.90 ล้านบาท  ราคาหุ้นทำนิวไฮตั้งแต่เข้าตลาดเมื่อวันที่ 24 ต.ค.62

บริษัทหลักทรัพย์ ทรีนีตี้ จำกัด ระบุว่า  กลุ่มหุ้นที่ทรีนีตี้คำนวณว่ามีโอกาสถูกคัดเลือกเข้าสู่การคำนวณดัชนี SET50 ในรอบถัดไป (กรกฎาคม–ธันวาคม 2563) ได้แก่หุ้น บมจ.ทีทีดับบลิว (TTW) และ บมจ.บ้านปู เพาเวอร์ (BPP)
สำหรับหุ้นที่มีแนวโน้มถูกนำเข้าสู่ดัชนี SET100 ได้แก่ บริษัท แอ๊บโซลูท คลีน เอ็นเนอร์จี้ จำกัด (มหาชน) หรือ ACE, บริษัท น้ำมันพืชไทย จำกัด (มหาชน) หรือ TVO, บริษัท ดับบลิวเอชเอ ยูทิลิตี้ส์ แอนด์ พาวเวอร์ จำกัด (มหาชน) หรือ WHAUP, บริษัท ดูโฮม จำกัด (มหาชน) หรือ DOHOME, บริษัท แสนสิริ จำกัด (มหาชน) หรือ SIRI, บริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF, บริษัท เอสไอเอสบี จำกัด (มหาชน) หรือ SISB (ทุกตัวยกเว้น SISB  มีความมั่นใจ 99%)
และหุ้นที่มีแนวโน้มถูกตัดออกจากดัชนี SET100 ได้แก่ บริษัท เอ็ม บี เค จำกัด (มหาชน) หรือ MBK, บริษัท ธนบุรี เฮลท์แคร์ กรุ๊ป จำกัด (มหาชน) หรือ THG, บริษัท สยามแก๊ส แอนด์ ปิโตรเคมีคัลส์ จำกัด (มหาชน) หรือ SGP, บริษัท การบินไทย จำกัด (มหาชน) หรือ THAI, บริษัท เอสทีพี แอนด์ ไอ จำกัด (มหาชน) หรือ STPI, บริษัท บีจี คอนเทนเนอร์ กล๊าส จำกัด (มหาชน) หรือ BGC, บริษัท พรีเชียส ชิพปิ้ง จำกัด (มหาชน) หรือ PSL (ทุกตัวยกเว้น SGP, STPI มีความมั่นใจ 99%)
ทั้งนี้ ในเชิงกลยุทธ์โดยปกติแล้วจะเป็นทางดัชนี SET50 ที่จะเห็นนัยสำคัญต่อการแกว่งตัวของราคาหุ้นมากกว่า ด้วยเหตุนี้จึงแนะนำ “ซื้อเก็งกำไร” สำหรับ TTW และ BPP ส่วน BANPU และ WHA นั้น แนะนำหลีกเลี่ยงการลงทุนในช่วงนี้
 
บล.เอเซีย พลัส แนะนำเก็งกำไรรายตัวหุ้นในกลุ่มที่คาดว่าจะเข้าคำนวณดัชนี SET50 และ SET100 ประจำครึ่งหลังของปี 2563 รอบนี้ ซึ่งจะประกาศรายชื่อในปลายเดือน พ.ค. หรือ ต้นเดือน มิ.ย.นี้
 
บล.ทิสโก้ ระบุว่า กลยุทธ์การลงทุน ตราบใดที่ SET ยังเคลื่อนไหวต่ำกว่าระดับ 1280-90 แนะอยู่ในโหมด Wait&amp;See, หาก SET รีบาวด์มองเป็นจังหวะขายกระชับพอร์ต-ถือเงินสดเพิ่ม รอจังหวะซื้อคืนทำรอบใหม่ที่ SET บริเวณ 1230 หรือต่ำกว่า / ผู้ที่รับความเสี่ยงได้สูง เก็งกำไรอย่างระมัดระวัง เน้นหุ้นรับอานิสงส์รัฐบาลทยอยเปิดศก. ชอบ CPALL, BJC, HMPRO, CPN, BTS, BEM / หุ้นคาดงบจะออกมาดี – BCH, CPF, EA, MEGA, PRM, PYLON, RBF, SMPC, STA, TVO, VNT เป็นต้น